Mies putosi kuusi metriä metroradalle – käveli omin jaloin pelastajia vastaan - Kaupunki | HS.fi
Mies putosi sillalta metroradalle sunnuntain vastaisena yönä Kontulassa Itä-Helsingissä. Kännykkää tavoitellut nuorehko mies putosi arviolta kuuden metrin matkan lähes lumettomalle ratapenkereelle.
Pelastajien saapuessa mies käveli heitä vastaan. Hänet toimitettiin kuitenkin sairaalahoitoon.
Hälytys tapahtumasta saatiin sivulliselta kello 2.42. Pelastuslaitoksen mukaan mies oli pudonnut metroradan ylittävältä Kotikonnuntien sillalta raiteille tavoitellessaan puhelintaan.
Puhelin oli joutunut kaiteen toisella puolella olevalle ulokkeelle, jonne mies oli sen perässä kiivennyt ja pudonnut.
Pelastuslaitos katkaisi metroradasta sähköt pelastustöiden ajaksi.
Asiasta kertoi ensimmäisenä Ilta-Sanomat.https://www.is.fi/kotimaa/art-2000005533177.html